**TREĆI MEĐUNARODNI ZNANSTVENI SKUP *KNJIGA I DRUŠTVO: SOCIJALNA, FILOLOŠKA I INTELEKTUALNA POVIJEST I SADAŠNJOST KNJIGE***

**DRUGA OBAVIJEST**

**Mjesto održavanja:**

Split, Hrvatska, 26. i 27. rujna 2017.

**Organizatori:**

Filozofski fakultet u Splitu – Odsjek za hrvatski jezik i književnost i Nacionalna i sveučilišna knjižnica u Zagrebu, uz potporu Književnog kruga Split

**Teme:**

1. **Filološki pristup knjizi:** knjiga kao jezični spomenik; hrvatska srednjovjekovna knjiga; hrvatska glagoljična tradicija; hrvatska ćirilična tradicija; knjiga i bogoslužje; povijesni i kulturni procesi i knjiga; jezik, stil i knjiga – žanrovske knjige; knjiga kao izvor znanja; uloga knjige u učenju stranih jezika; čitanje i razvijanje jezičnih kompetencija; čitanjem prema društvu znanja

2. **Knjiga i društvo** – **povijesne i socijalne perspektive**: knjiga, tehnologija i moderno društvo; recepcija i društveni utjecaj; autori, izdavači, knjižari, putovi knjige u povijesti i sadašnjosti; žene i knjiga – skriveni i odani čitatelji; od rukopisne do tiskane knjige – ugledanja, preuzimanja; knjiga i kultura otpora; knjiga i privatni život; kolekcionarstvo, umjetnost knjige

3. **Književnost i komunikacija knjigom:** estetska recepcija i čitatelj; književne preferencije**,** književno polje, sukobi i polemike, kritika; književnost na mreži; znanost i komunikacija knjigom

4. **Knjiga i čitatelj**: umjetnost čitanja i prakse; pedagogija čitanja, dijete kao čitatelj; slobodno vrijeme i čitanje; žanr i društvo; čitatelj između tiskane i e-knjige

5. **Globalizacijski procesi i knjiga**: globalni intelektualni prostor: identiteti i kulturne integracije; multikulturalizam, interkulturalizam; kulturna kolonizacija i tržište knjiga

6. **Problemi digitalne knjige**: e-knjiga i globalni izdavači; e-izvori informacija, tiskana i digitalna knjiga, digitalni žanrovi, online časopisi; autorska prava na internetu; interakcija čitatelja i digitalnog teksta, budućnost knjige.

Ponuđene su različite i aktualne interdisciplinarne teme koje se tiču povijesnog i suvremenog odnosa knjige i društva. Predloženi popis ne ograničava pojedinačna kreativna razmišljanja o knjizi i njezinoj važnosti za svako društvo, za Hrvatsku i globalno okruženje. Predavači mogu izložiti svoje teorijske spoznaje ili rezultate kvantitativnih i kvalitativnih istraživanja koji doprinose razumijevanju i vrednovanju knjige kao intelektualnog, filološkog, socijalnog i materijalnog objekta.

**Programski/Organizacijski odbor**

Sandi Antonac, Ivanka Buzov, Mihael Kovač, Ivanka Kuić, Katarina Lozić Knezović, Jelena Novaković, Ankica Plazibat

**Znanstveni odbor:**

Ana Barbarić, Ivanka Buzov, Ivana Hebrang Grgić, Tinka Katić, Sofija Klarin Zadravec, Mihael Kovač, Ivanka Kuić, Katarina Lozić Knezović, Tatijana Petrić, Šime Pilić, Anita Runjić-Stoilova, Zlata Živaković-Kerže, Daniela Živković

**Koordinatorica skupa:**

Ivanka Kuić

**Prijava**

Svoje sudjelovanje na Skupu možete prijaviti isključivo preko Prijavnice koja je dostupna [ovdje.](http://www.nsk.hr/wp-content/uploads/2017/08/Prijavnica-za-skup-Knjiga-i-dru%C5%A1tvo.-1.pdf)

**Kotizacija**

Uključuje sudjelovanje, radne materijale, piće dobrodošlice, osvježenja u stankama i večeru.

do 14. rujna 2017. 300,00 kn (45 €) *s uključenim PDV-om*

od 15. do 22. rujna 2017. 500,00 kn (70 €) *s uključenim PDV-om*

*Studenti/ce i osobe u pratnji ne plaćaju kotizaciju.*

Pitanja vezana uz organizaciju Skupa primaju se elektroničkom poštom na adresi*kuicivanka@gmail.com*.